ফ্রেদেরিক রোনোউ
ফ্রেদেরিক রিস রোনোউ (ডেনীয়: Frederik Rønnow; জন্ম: ৪ আগস্ট ১৯৯২; ফ্রেদেরিক রোনোউ নামে সুপরিচিত) হলেন একজন ডেনীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং ডেনমার্ক জাতীয় দলের হয়ে গোলরক্ষক হিসেবে খেলেন। ২০১০ সালে, রোনোউ ডেনমার্ক অনূর্ধ্ব-১৮ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ডেনমার্কের বয়সভিত্তিক দলের হয়ে খেলার পর, তিনি ২০১৬ সালে ডেনমার্কের হয়ে আন্তর্জাতিক পর্যায়ে অভিষেক করেছেন; ডেনমার্কের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।